# Aberteifi

### De Viquipèdia

Aberteifi
Estat • Autoritat Unitària | Regne Unit Ceredigion
Superfície | km²
Altitud | n/d
Població (2001) • Densitat | 4.203 hab.hab/km²
Coordenades | 52° 4.885′ N, 4° 39.5′ O Coordenades: 52° 4.885′ N, 4° 39.5′ O
Codi postal | `SA43`
Web | Informació sobre Aberteifi

Aberteifi (anglès: Cardigan) és la capital tradicional del comtat de Ceredigion, a l'oest de Gal·les.

La ciutat, fundada el 1093 pel normand Roger de Montgomery, està situada a la desembocadura del Riu Teifi i una gran part dels seus habitants parlen gal·lès. Les atraccions de la ciutat inclouen les restes del Castell d'Aberteifi, un centre artístic i un consistori del segle XIX actualment en desús.

L'any 1176, el castell fou l'escenari del primer concurs d'Eisteddfod. Aberteifi també acollí l'Eisteddfod Nacional l'any 1942 i 1976. El castell pertanyé durant molts anys a mans privades i com a resultat, acabà en ruïnes. L'ajuntament de la ciutat mostrà un cert interés en recuperar-lo. El Consell de Ceredigion finalment el comprà l'any 2003.

## [edita] Port

Cap a principis del segle XIX, unes 300 embarcacions de vel·la es registraren al port i s'hi construïren més de 200 vaixells. A causa de la sedimentació del riu, el port deixà de funcionar a principis del segle XX. Els plans per reestablir-ne el seu funcionament durant els anys posteriors fracassaren.

## [edita] Ferrocarril

Aberteifi tenia una estació de ferrocarrils, però el govern britànic la tancà el 1963, dins del seu grup de mesures per reduïr la despesa en matèria ferroviària, anomenada en anglès Beeching Axe.

## [edita] Santuari

Aberteifi també és la seu del primer Santuari Catòlic Romà de Gal·les. En temps de la pre-Reforma, era conegut per l'estàtua de la Verge Maria, que duia una espelma amb una flama que mai s'apagava, tal com narra la història.

Aberteifi està agermanada amb la ciutat occitana de Brioude.

## [edita] Enllaços Externs

- Pàgina Oficial d'Aberteifi

Obtingut de "http://ca.wikipedia.org../../../a/b/e/Aberteifi.html"

Categoria: Ceredigion

##### Views

- Article
- Discussió
- Revisió actual

##### Cerca

##### En altres llengües

- Brezhoneg
- Cymraeg
- English
- Español
- Français
- Svenska